stanford-oval/wikipedia huggingface dataset:
Cut the Rope (סדרת משחקים)
הערות שוליים

↑  "EA buys Angry Birds publisher Chillingo". LA times. 20 באוקטובר 2010. ארכיון מ-23 באוקטובר 2010. נבדק ב-21 באוקטובר 2010. {{cite news}}:  (עזרה)
↑  My Om Nom offers your own pet from Cut the Rope December 18, 2014
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
חמישה לילות אצל פרדי 4

| --- | --- |

 כללי
 תאריך הוצאה:  24 ביולי 2015
 סוגה:  משחק הישרדות-אימה
 פיתוח:  Scott Cawthon
 הוצאה לאור:  Steam
 ארץ מקור:  ארצות הברית 
 שפות:  אנגלית 
 סדרה:  Five Nights at Freddy's
 דרישות תוכנה
 מנוע משחק:  ClickTeam Fusion 2.5
 מצבי משחק:  משחק וידאו למשתתף יחיד 
 פלטפורמות:  אנדרואיד, iOS,‏ Microsoft Windows
 המשחק הקודם:  חמישה לילות אצל פרדי 3
 המשחק הבא:  חמישה לילות אצל פרדי: מיקום האחות
 www.scottgames.com
 
חמישה לילות אצל פרדי 4 (באנגלית: Five Nights at Freddy's 4) הוא משחק הישרדות אימה שהוצא לאור על ידי מפתח האינדי סקוט קאוטון, המשחק הרביעי בסדרת "חמישה לילות אצל פרדי".
הוא לא התארח במקור ב-Steam, אך הופיע בסטים לצורך הוצאו לאור. ב-23 ביולי שוחררה גרסת המחשב (Microsoft Windows), גרסת האנדרואיד הוצאה לאור ב-25 ביולי וב-iOS ב-4 באוגוסט, אף על פי שהפרסום תוכנן במקור ב-8 באוגוסט, אך המשחק שוחרר ביום הולדתה של הסדרה. בשבוע הראשון למכירות המשחק, היא הייתה במקום השני בטיימס העליון.
תקציר העלילה

השנה היא 1983. אנו משחקים בתור הילד הבוכה (שמו כנראה כריס או איוואן), הילד הצעיר ביותר של משפחת אפטון או מייקל, אחיו של הילד הבוכה. אנו לומדים בין השאר על עינוייו בידי אחיו מייקל ובסופו של דבר על מותו במהלך יום ההולדת שלו על ידי האנימטרוניק פרדבר.
במיניגיים הראשון הילד הבוכה נעול בחדר בו ישנם צעצועים של הדמויות הראשיות: פוקסי, צ'יקה, בוני, פרדי (לצעצוע פוקסי אין ראש). כמו כן על המיטה יש בובת פרדבר שצופה ועוקבת אחר הילד הבוכה. פרדבר "אומר" שהילד נעול בחדר. לאחר מכן הוא מנסה לעזוב את החדר ודופק בדלת. לאחר זמן מה הילד הבוכה נופל ובוכה. אם הוא הולך לצעצועים בפינה השמאלית של המסך, הילד הבוכה יאמר שאלו החברים שלו.
במיניגיים השני מופיע אחרי הלילה הראשון. הוא מתחיל באותו החדר, אך הפעם הילד הבוכה יכול לצאת. אם הוא הולך ימינה, הילד הבוכה נכנס לחדר שינה ריק, שם צעצוע מאנגל שוכב על הרצפה. בהמשך, אם הוא הולך שמאלה, יש אולם בו שוב יושב פרדבר. כאשר הילד הבוכה ניגש לטלוויזיה, מייקל, אחיו, מבהיל אותו. הילד הבוכה נופל שוב ובוכה, ופרדבר אומר "מחר מגיע יום חדש".
במיניגיים השלישי מופיע לאחר שעוברים את הלילה השני. הילד הבוכה נמצא במסעדה. המטרה היא לברוח, מה שהוא לא מצליח לעשות. אם הוא נכנס לאזור משמאל, ואחרי זה חוזר, אפשר לראות את ביצת הפסחא, שם הבחור הסגול (אביו של הילד הבוכה, ויליאם אפטון) מלביש תחפושת של ספרינג בוני על איש אחר.
במיניגיים הרביעי הילד הבוכה רץ לבית שנמצא קרוב מאוד למסעדה. כאשר הוא ניגש לטלוויזיה בבית, אפשר לראות את הסדרה פרדבר וחברים ( Fredbear and friends). ואז, כאשר הילד הבוכה נכנס לחדרו, מייקל מבהיל אותו שוב.
במיניגיים החמישי, מישהו (ככל הנראה מייקל) סגר את הילד הבוכה בחדר האחורי של המסעדה. הילד הבוכה לאורך כל משחק המיני מבקש להשתחרר, ואחר כך הוא נופל שוב ובוכה.
במיניגיים השישי מייקל וחבריו, סוחבים את הילד הבוכה לפרדבר. הם דוחפים את ראשו של הילד לפה של פרדבר ופרדבר סוגר את פיו ונושך אותו. סביר להניח שפרדבר לא נשך מרצונו החופשי, מכיוון שבמהלך המשחק דמעותיו של הילד הבוכה נפלו על קפיציו של פרבר והם ננעלו. אז פרדבר פשוט סגר את פיו.
במיניגיים השביעי מוצג הילד הבוכה, לפניו ה"חברים" שלו, הבובות הפרוותיות, פרדבר הכי קרוב אליו. על פי הטקסט שמופיע על המסך, אפשר לחשוב שפרדבר מדבר, אבל ככל הנראה, הנאום הזה הוא ממייקל. הוא נמצא בבית החולים מול מיטתו של הילד הבוכה, מתנצל בפניו על מה שעשה ומבטיח "להרכיב אותו בחזרה". ואז, פרדבר, יחד עם הצעצועים האחרים, נעלמים בהדרגה ומשאיר את הילד הבוכה לבד, הוא מתחיל לבכות. בגלל רעש הקרדיוגרמה ברקע, אפשר להבין שהילד היה בתרדמת. כדורים, טפטפת ופרחים ליד המיטה במהלך המשחק רומזים על כך, ברקע אפשר לשמוע שהקרדיוגרמה כבר לא נקטעת, אלא פשוט חורקת. זה מראה שהילד הבוכה מת, ההוכחה לכך היא שלאחר היעלמות הצעצועים הילד הבוכה נעלם בעצמו.
במיניגיים השמיני מוצגת תיבה נעולה. לאחר זמן מה מופיע הטקסט "אולי עדיף לשמור דברים מסוימים בסוד לעת עתה...". לא ניתן לפתוח את התיבה בשום צורה, אך יש תיבה פתוחה בקובצי המשחק הבא, פנאף וורלד. לא ברור מה יש בפנים.
המון אנשים חושבים שמייקל הוא השחקן הראשי במשחק בגלל שנראה שהוא זוכר את הנייטמר אנימטרוניקס בזמן שהוא עובד בפנאף 1 (אפשר לראות לפי ה־survival logbook). הספר האחרון שיצא מרמז שכל המשחק הוא ניסוי בפחד אשר וויליאם עושה על מייקל ועוד ילדים אחרים כדי לשלוט על הפחדים שלהם וליצור remnant. בסיפור מתגלה שהנייטמר אנימטרוניקס הם בעצם פסלים דוממים והקורבנות אשר משתתפים בניסוי מדמיינים אותם בתור מפלצות מכניות בגלל הגז שנמצא באזור.
משחק

המשחקיות מחולקת לשני חלקים - העלילה הראשית (לילות) ומשחקי המיני. לילות הם רק החלק העיקרי במשחק, שמטרתו לשרוד (כל זה הוא בעצם ניסוי בפחדים שוויליאם עושה). במשחקי המיני נחשפת עלילת המשחק. במשחק זה השמיעה היא ה"נשק" העיקרי של השחקן.
על השחקן, תוך שליטה בילד הבוכה או אחיו מייקל, לפקח בקפידה על שתי הדלתות המובילות לחדרו, בארון במרכז החדר, כמו גם על המיטה שמאחוריו. כשזזים לדלת, אפשר להשתמש בפנס כדי להאיר את המסדרון ולהבריח את הנייטמארס. יש לסגור את הדלתות לזמן קצר אם הילד שומע נשימות מחוץ לדלת. כאשר מדליקים את הפנס, קיים סיכוי גבוה שהנייטמארס יתקפו את השחקן, מה שמוביל בהכרח למוות. רק נייטמאר בוני ונייטמאר צ'יקה יכולים לגשת לדלת, כשבוני מתקרב רק לדלת השמאלית, וצ'יקה לדלת הימנית, כמו במשחק הראשון. מהלילה החמישי עד השביעי, השחקן יותקף מכל הכיוונים על ידי פרדבר או נייטמאר, (עותק חשוך של פרדבר), בהתאמה ( פרדבר 5–6 לילות, נייטמאר -בלילה השביעי). הם יכולים ללכת הן לדלת הימנית והן לדלת השמאלית. כאשר ניגשים לארון, שהוא אנלוגיה לפיראט קוב מהמשחק הראשון, אתה יכול גם להשתמש בפנס, ואם נייטמאר פוקסי מסתתר בארון, יש לסגור את הדלתות. אם זה לא ייעשה, הוא יתקוף את השחקן והמשחק ייגמר.
בעת הדלקת הפנס כלפי המיטה, תצטרכו להשתמש בפנס רק כדי להרחיק את הפרדלס. אם לא תעשה זאת, ברגע ששלושה פרדלס יושבים על המיטה, נייטמאר פרדי יופיע. הוא הדמות היחידה שלא ניתן לעקוב אחריה באמצעות שמיעה.
ישנו גם את משחק המיני "כיף עם פלאשטראפ" (באנגלית: Fun with Plushtrap). בובת האנימטרון של פלאשטראפ תשב על כיסא בסוף המסדרון. השחקן צריך שיהיה לו זמן לתפוס את פלאשטראפ כשהוא על האיקס הלבן שעל הרצפה. אם נגמר הזמן עד לסיום המטרה, או אם הותקף השחקן על ידי פלאשטראפ, ההודעה "חבל" (באנגלית: Too bad) מופיעה. אם תשלימו בהצלחה את משחק המיני, הלילה הבא יהיה מקוצר בשעתיים.
אנימטרוניקס

נייטמר צ'יקה - נראית כמו צ'יקה מהמשחק השני, רק שהיא יותר הרוסה והשיניים שלה יותר חדות. באה אליך מהדלת הימנית.
נייטמר בוני - נראה כמו בוני מהמשחק הראשון, רק שהוא יותר הרוס ופלג גופו התחתון קרוע כמעט לגמרי וחושף חלק גדול מהשלד התחתון שלו. בא אליך מהדלת השמאלית.
נייטמר פוקסי - נראה כמו פוקסי מהמשחק הראשון והשני, רק שהוא יותר הרוס, שלד האף שלו חשוף והבטן שלו קרועה כמעט לגמרי. בא אליך מהארון אם אתה לא בודק אותו בזמן.
נייטמר מאנגל - נראים כמו מאנגל מהמשחק השני, רק הרבה יותר הרוסים מאי פעם. מחליפים את נייטמאר פוקסי בארון במהדורת ליל כל הקדושים.
נייטמר פרדי- נראה כמו פרדי מהמשחק הראשון והשני, רק קרוע ומרופט הרבה יותר, והשיניים שלו הפכו ליותר מפלצתיות. בא אליך מהמיטה כאשר יש יותר משלושה פרדלס על המיטה.
פרדלס - מעין גרסה יותר קטנה של נייטמאר פרדי. עולים למיטה שמאחורי השחקן בהדרגה עד שלושה. אם יישארו שלושת הפרדלס על המיטה ליותר מדי זמן. נייטמאר פרדי בעצמו תוקף אותך. ניתנים לסילוק על ידי שימוש בפנס על המיטה.
פרדבר - נראה כמו גולדן פרדי מהמשחק הראשון. הרבה יותר הרוס ממה שהיה קודם. בא אליך מכל הכיוונים. אם אתה רץ למשמע קולו, אתה יכול לחסום אותו עם הדלתות. מגיע רק בלילה 5 ו-6.
נייטמר - גרסה אפלה יותר של פרדבאר. נראה כמו גרסת סיוט אמיתית לעומתו. אפשר להתמודד איתו באותה הדרך שאפשר להתמודד עם פרדבר. בא גם הוא מכל הכיוונים. מגיע בלילה 7.
נייטמאריונט - נראה כמו המריונטה מהמשחק השני, רק שחור ויש לו גם שיניים בפה. מגיע בלילה 7.
ג'אק-או-צ'יקה - נראית כמו שילוב של נייטמאר צ'יקה ופנס דלעת. מחליפה את נייטמאר צ'יקה במהדורת ליל כל הקדושים.
ג'אק-או-בוני - נראה כמו שילוב של נייטמאר בוני ומנורת דלעת. מחליף את נייטמאר בוני במהדורת ליל כל הקדושים.
מצבים

לצד עדכון ליל כל הקדושים (הלואין), במיוחד עבור שחקנים הרואים את המשחק קל מדי, נוספו מבחנים שהופכים לזמינים לאחר חלוף הלילה השמיני:
מצב עיוור (באנגלית: Blind mode) - השחקן לא רואה דבר מלבד מסך השחור (אפילו הזמן לא מוצג), והוא צריך לאתר רק לפי השמיעה היכן נמצאים הרובוטים ולהתחמק מהם. זהו המבחן הקשה ביותר, אך סביר במשחק.
פרדי כועס (באנגלית: Mad Freddy) - פרדלס מופיעים על המיטה עם המהירות הגבוהה של המשחק, השחקן לעיתים צריך להאיר עליהם, כדי שנייטמאר פרדי לא יופיע.
פוקסי מיידי (באנגלית: Instant Foxy) - נייטמאר פוקסי (או מאנגל) ממוקם בתחילה בארון של השחקן.
רק סיוט (באנגלית: All nightmare) - מצב בו רק נייטמאר או נייטמאריון פעילים, ללא קשר לאיזה לילה עובר השחקן (כל לילה).
לאחר שעבר כל מצב בנפרד בלילה השביעי, מופיע כוכב אדום אדום נוסף בתפריט הראשי, לאחר שעברתם את לילה 7 עם מצב עיוור והכל סיוט נדלק בו זמנית או מצב עיוור, פוקסי מיידי, ופרדי כועס נדלקו בו זמנית - אקסטרה כוכבים כחולים. גם בלילה החמישי במשך שעתיים, פרדבר או נייטמאר יתקוף.
ראו גם

חמישה לילות אצל פרדי 3
חמישה לילות אצל פרדי: מיקום האחות
דני אמנדולה

| --- | --- |
אמנדולה, 2017
אמנדולה, 2017
 לידה:  2 בנובמבר 1985 (בן 38) דה וודלנדס, טקסס, ארצות הברית
 לאום:  אמריקאי
 עמדה:  תופס
 גובה:  1.80 מטר
 משקל:  85 קילוגרם
 מספר:  80
 מכללה:  אוניברסיטת טקסס טק
 דראפט:  דראפט ה-NFL‏ לא נבחר,
 קבוצות כשחקן
 2009 - 2012 2013 - 2018 2018 2019 - 2020 2021:  סיינט לואיס ראמס ניו אינגלנד פטריוטס מיאמי דולפינס דטרויט ליונס יוסטון טקסאנס
 הישגים כשחקן
 זכייה בסופרבול XLIX ובסופרבול LI
 
דני אמנדולה במדי סנט לואיס ראמס, 2011
דני אמנדולה (באנגלית: Danny Amendola; נולד ב-2 בנובמבר 1985) הוא שחקן פוטבול לשעבר ששיחק ליגת ה-NFL.
ביוגרפיה

אמנדולה נולד בדה וודלנדס שבטקסס בנם של וילי ורוז. אביו הוא מאמן פוטבול בתיכון. אמנדולה שיחק במשך ארבע שנים במסגרת קבוצת הפוטבול של אוניברסיטת טקסס טק כתופס ומחזיר בעיטות. בשנתו האחרונה בקבוצה רשם 109 תפיסות ל-1,245 יארד ו-6 טאצ'דאונים.
הוא לא נבחר בדראפט ה-NFL של 2008, ואת כל עונת 2008 העביר בקבוצת האימונים של דאלאס קאובויס. לאחר העונה התאמן בפילדלפיה איגלס אך נופה לפני תחילת העונה ולא נכלל בסגל הקבוצה הסופי. בספטמבר 2009 עבר לסיינט לואיס ראמס ושיחק במסגרתה במשך ארבע עונות. בעונתו השנייה בקבוצה נפצע במחזור הראשון בידו ונאלץ להחמיץ את יתרת המשחקים. בעונתו הרביעית נפצע בעצם הבריח באופן חמור שסיכן את חייו, אך חזר לשחק לאחר שלושה שבועות.
במרץ 2012 חתם בניו אינגלנד פטריוטס על חוזה למשך חמש שנים עבור 28.5 מיליון דולר. את עונתו הראשונה בניו אינגלנד סיים עם 54 תפיסות ל-666 יארד ושני טאצ'דאונים. בעונתו השנייה בקבוצה השיג 200 יארד וטאצ'דאון אחד המלך העונה הסדירה. בפלייאוף הצטיין בניצחון על בולטימור רייבנס כשתפס 5 מסירות ל-81 יארד ושני טאצ'דאונים, כולל טאצ'דאון אחד ממסירה של עמיתו התופס ג'וליאן אדלמן במהלך הטעיה. בסופרבול XLIX תפס חמש מסירות ל-48 יארד וטאצ'דאון אחד.
לפני עונת 2015 הסכים אמנדולה לעדכון חוזהו וקיצוץ בשכרו על מנת להישאר בקבוצה, קיצוץ נוסף נעשה גם לפני עונת 2016 ולפני עונת 2017. הוא זכה עם הקבוצה בסופרבול LI במשחק בו הצטיין, תפס 8 מסירות ל-78 יארד, טאצ'דאון אחד וכן תפס מסירה מכריעה לשתי נקודות בונוס שהשוותה את התוצאה לאחר פיגור של 25 נקודות.
בעונת 2017 היה השחקן המצטיין בגמר ה-AFC בו ניצחה ניו אינגלנד את ג'קסונוויל ג'אגוארס 24–20, הוא תפס 7 פעמים ל-84 יארד וכן שני טאצ'דאונים שהושגו ברבע האחרון. בסופרבול LII הוביל את תופסי הקבוצה עם 152 יארד בהפסד 33–41 לפילדלפיה איגלס.
לקראת עונת 2018 הצטרף לקבוצת מיאמי דולפינס, הוא שוחרר בתום העונה והצטרף לדטרויט ליונס. בעונת 2021 הצטרף ליוסטון טקסאנס. ב-2022 הודיע על פרישה.
בשנת 2024 לוהק לעונה ה-33 של "רוקדים עם כוכבים" בארצות הברית.
אמנדולה הוא בן זוגה לשעבר של מיס ארצות הברית ומיס תבל אוליביה קולפו.
סטטיסטיקה נבחרת

מעודכן לסוף עונת 2021:
בעונה הסדירה:
| עונה | קבוצה | משחקים | תפיסות | יארדים בתפיסה | טאצ'דאונים בתפיסה |
| --- | --- | --- | --- | --- | --- |
| 2009 | סיינט לואיס ראמס | 14 | 43 | 326 | 1 |
| 2010 | סיינט לואיס ראמס | 16 | 85 | 689 | 3 |
| 2011 | סיינט לואיס ראמס | 1 | 5 | 45 | 0 |
| 2012 | סיינט לואיס ראמס | 11 | 63 | 666 | 3 |
| 2013 | ניו אינגלנד פטריוטס | 12 | 54 | 633 | 1 |
| 2014 | ניו אינגלנד פטריוטס | 16 | 27 | 200 | 2 |
| 2015 | ניו אינגלנד פטריוטס | 14 | 65 | 648 | 3 |
| 2016 | ניו אינגלנד פטריוטס | 12 | 23 | 243 | 4 |
| 2017 | ניו אינגלנד פטריוטס | 15 | 61 | 659 | 2 |
| 2018 | מיאמי דולפינס | 15 | 59 | 575 | 1 |
| 2019 | דטרויט ליונס | 15 | 62 | 678 | 1 |
| 2020 | דטרויט ליונס | 14 | 46 | 602 | 0 |
| 2021 | יוסטון טקסאנס | 8 | 24 | 248 | 3 |
| קריירה |  | 163 | 617 | 6,212 | 24 |
בפלייאוף:
| עונה | קבוצה | משחקים | תפיסות | יארדים בתפיסה | טאצ'דאונים בתפיסה |
| --- | --- | --- | --- | --- | --- |
| 2013 | ניו אינגלנד פטריוטס | 2 | 3 | 77 | 0 |
| 2014 | ניו אינגלנד פטריוטס | 3 | 11 | 137 | 3 |
| 2015 | ניו אינגלנד פטריוטס | 2 | 7 | 57 | 0 |
| 2016 | ניו אינגלנד פטריוטס | 3 | 10 | 90 | 1 |
| 2017 | ניו אינגלנד פטריוטס | 3 | 26 | 348 | 2 |
| קריירה |  | 13 | 57 | 709 | 6 |
הערות שוליים

↑  Report: Rams WR Danny Amendola's clavicle injury could have been life-threatening, ‏CBS, ‏7 באוקטובר 2012
↑  Danny Amendola took huge pay cut to stay with Patriots, הבוסטון גלוב, 10 במאי 2016
↑  Another year, another pay cut for Danny Amendola, ‏NBC, ‏18 באפריל 2017
↑  Doubling his usual workload, WR Danny Amendola delivered for Patriots, אתר ESPN, ‏ 9 בפברואר 2017
A Hard Day's Night (שיר)

"A Hard Day's Night" (בעברית: "לילה של יום מפרך") הוא שיר של להקת הרוק הבריטית הביטלס, שנכתב על ידי ג'ון לנון בשיתוף עם פול מקרטני (אך הקרדיט ניתן לשניהם), נכלל באלבומם תחת אותו השם, שיצא ב-10 ביולי 1964. כמו כן היווה השיר מנגינת הנושא של הסרט הנושא את שם האלבום. הוא יצא גם כסינגל בבריטניה (עם "Things We Said Today" כבי-סייד), ובארצות הברית (עם "I Should Have Known Better" כבי-סייד שלו).
השיר הגיע לראש המצעדים בבריטניה ובארצות הברית כאשר יצא כסינגל. הסינגלים האמריקאים והבריטיים של "A Hard Day's Night", כמו גם האלבומים האמריקאים והבריטים באותו שם, החזיקו במקום הראשון במצעד שלהם בו זמנית במשך שבועיים באוגוסט 1964, הפעם הראשונה שאמן כלשהו הגיע להישג זה.
רקע

שם השיר נעוץ באמרה של רינגו סטאר, מתופף הלהקה. בריאיון שהעניק לו שדרן הרדיו דייב הול ב-1964 תיאר זאת כך, "הלכנו לעבוד. עבדנו כל היום ובדיעבד התברר שעבדנו גם כל הלילה. משחשבתי שעוד יום, אמרתי 'זהו יום מפרך', אך משהבטתי החוצה וקלטתי שכבר חשוך, חזרתי בי ואמרתי 'לילה!' משם נבע הרעיון ל'לילה של יום מפרך.'"
אמירתו של רינגו היוותה כמו כן את ההשראה לשם הסרט בעל אותו השם. לדברי לנון בריאיון למגזין פלייבוי מ-1980: "נסעתי הביתה במכונית, וריצ'רד לסטר (במאי הסרט) הציע את הכותרת 'לילה של יום מפרך', על פי דברי רינגו. השתמשתי בזה כחומר ל-In His Own Write (ספר אוטוביוגרפי שכתב אז לנון), אך הייתה זו אמירתו המאולתרת של רינגו. אתה יודע, מאותן מלאפרופיזמות, רינגואיזם. אז לסטר אמר, 'נשתמש בזה ככותרת.'"
גרסאות כיסוי

לשיר בוצעו מספר גרסאות כיסוי, ביניהן, ביצוע בעברית על ידי אלברט כהן, המתאר במילותיו באופן היתולי את הצלחתה של הלהקה.
אזכורים תרבותיים

השיר נבחר כמנגינת התעוררות לאסטרונאוטים על סיפון מעבורות החלל במשימות, STS-30
כמו כן היווה השיר את מנגינת סיום תוכנית הבוקר The Channel Four Daily של ערוץ 4 הבריטי ב-1992.
משתתפים

ג'ון לנון - שירה, גיטרות ליווי
פול מקרטני - קולות ליווי, גיטרה בס
ג'ורג' האריסון - גיטרה מובילה
רינגו סטאר - תופים
ג'ורג' מרטין - מפיק, קלידים
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 39 |
הערות שוליים

↑  "A Hard Day's Night", Turner Classic Movies
↑  All About The Beatles' Song 'Love Me Do', LiveAbout (באנגלית)
↑  אלברט כהן החיפושיות 1965, באתר יוטיוב
↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: 9a55593e-1419-3aa7-8281-1ffc0bcb0ace
A Head Full of Dreams

A Head Full of Dreams (בתרגום חופשי לעברית: ראש מלא בחלומות) הוא אלבום פופ רוק של להקת הרוק הבריטית קולדפליי. האלבום כולל בו רצועה המורכבת מ-11 שירים, ואורכו עומד על 45 דקות ו-45 שניות. זהו אלבום האולפן השביעי של הלהקה, והוא הוקלט תחת חברות התקליטים "Parlophone" בבריטניה ו"Atlantic" בארצות הברית בהפקתם של ריק סימפסון וטור אריק הרמנסן ומיקל סטורלר אריקסן. האלבום הוקלט בין מרץ 2014 לאוגוסט 2015, ויצא לאור ב-4 בדצמבר 2015.
האלבום מציג זווית שונה של הלהקה, זאת בשירים קצביים יותר ופחות "כבדים", והוא סוטה לחלוטין מן הנתיב עמו הלהקה זוהתה, ונבדל לחלוטין, למשל, מאלבומה הקודם, "Ghost Stories" מ-2014. בין היתר, הוא כולל בו שיתופי פעולה עם ביונסה, עם נואל גלאגר, עם טובה לו, עם חטיה בוניאטישווילי ועם מרי קלייטון, ואף כמה שניות של נשיא ארצות הברית דאז ברק אובמה שר את ההמנון "Amazing Grace". האלבום זכה לביקורות מעורבות, והצליח יחסית מבחינה מסחרית. כמו כן, הוא היה מועמד לפרס המוזיקה הבריטית לאלבום הטוב ביותר. כחלק מקידום האלבום, הלהקה יצאה לסיבוב הופעות חובק עולם ב-31 במרץ 2016 אשר צפוי להימשך עד ה-8 באוקטובר 2017, "A Head Full of Dreams Tour".
קידום > סיבוב הופעות

עבור קידום האלבום, בנובמבר 2015 הוכרז כי הלהקה תצא לסיבוב הופעות חובק עולם. בנוסף לקידום העיקרי של "A Head Full of Dreams", הסיבוב יועד גם לקידום "Ghost Stories". סיבוב ההופעות נקבע לאירופה ולאמריקה הלטינית, והורחב גם לאמריקה הצפונית ולאסיה.
סיבוב ההופעות נפתח ב-31 במרץ 2016, והוא עתיד להסתיים ב-8 באוקטובר 2017. חלקו הראשון של סיבוב הופעות היה באמריקה הלטינית, כשנפתח בארגנטינה, ועבר בין היתר בברזיל וצ'ילה, והסתיים במקסיקו; חלקו השני של סיבוב ההופעות היה באירופה, כשנפתח בצרפת, ועבר בין היתר בספרד, גרמניה והממלכה המאוחדת. החלק האירופאי של סיבוב ההופעות הסתיים בדנמרק; חלקו השלישי של סיבוב ההופעות היה בארצות הברית, כשנפתח בניו ג'רזי, ועבר בין היתר באילינוי וטקסס, הסיבוב הסתיים בפנסילבניה; בין חלקו השלישי לרביעי, סיבוב ההופעות עבר פעם נוספת בבריטניה והגיע גם להודו; חלקו הרביעי של סיבוב ההופעות היה באוקיאניה, הסיבוב החל בניו זילנד והסתיים באוסטרליה; חלקו החמישי של סיבוב ההופעות היה באסיה. הסיבוב החל באיחוד האמירויות הערביות, ועבר בין היתר בפיליפינים ובדרום קוריאה, והסתיים ביפן; חלקו השישי של סיבוב ההופעות שב לאירופה: גרמניה, פולין, איטליה, והסתיים בצרפת; חלקו השמיני של סיבוב ההופעות עתיד להיות בצפון אמריקה, ולעבור בכמה מדינות בארצות הברית ובכמה פרובינציות בקנדה. עד כה, הגיעו לסיבוב ההופעות 2,757,562 צופים מרחבי העולם כולו בההופעות הניבו הכנסה של כ-$251,409,128.
רשימת רצועות

כל השירים נכתבו והולחנו על ידי כריס מרטין, ויל צ'מפיון, ג'ון באקלנד וגאי ברימן.
| A Head Full of Dreams> מס' | A Head Full of Dreams> שם | A Head Full of Dreams> משך | A Head Full of Dreams>  | A Head Full of Dreams>  | A Head Full of Dreams>  | A Head Full of Dreams>  | A Head Full of Dreams>  | A Head Full of Dreams>  | A Head Full of Dreams>  |
| --- | --- | --- | --- | --- | --- | --- | --- | --- | --- |
| 1. | A Head Full of Dreams  | 3:43 |  |  |  |  |  |  |  |
| 2. | Birds  | 3:49 |  |  |  |  |  |  |  |
| 3. | Hymn for the Weekend  | 4:18 |  |  |  |  |  |  |  |
| 4. | Everglow  | 4:42 |  |  |  |  |  |  |  |
| 5. | Adventure of a Lifetime  |   |  |  |  |  |  |  |  |
| 6. | Fun  | 4:27 |  |  |  |  |  |  |  |
| 7. | Kaleidoscope  | 1:51 |  |  |  |  |  |  |  |
| 8. | Army of One  | 6:16 |  |  |  |  |  |  |  |
| 9. | Amazing Day  | 4:31 |  |  |  |  |  |  |  |
| 10. | Colour Spectrum  | 1:00 |  |  |  |  |  |  |  |
| 11. | Up & Up  | 6:45 |  |  |  |  |  |  |  |
| משך כולל: | משך כולל: | 45:45 |  |  |  |  |  |  |  |
| רצועת בונוס ביפן> מס' | רצועת בונוס ביפן> שם | רצועת בונוס ביפן> משך | רצועת בונוס ביפן>  | רצועת בונוס ביפן>  | רצועת בונוס ביפן>  | רצועת בונוס ביפן>  | רצועת בונוס ביפן>  | רצועת בונוס ביפן>  | רצועת בונוס ביפן>  |
| --- | --- | --- | --- | --- | --- | --- | --- | --- | --- |
| 12. | Miracles  | 3:55 |  |  |  |  |  |  |  |
| משך כולל: | משך כולל: | 49:40 |  |  |  |  |  |  |  |
ביקורת

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 60/100
ציוני ביקורות
מקור: ציון
AllMusic: 
Chicago Tribune: 
The Daily Telegraph: 
The Guardian: 
The Independent: 
NME: 4/5
פיצ'פורק: 4.8/10
Q: 
Rolling Stone: 
Spin: 6/10
האלבום זכה לביקורות מעורבות. מצד אחד, ההתנסות בחומרים חדשים, קלילים וקצביים יותר, זכתה לכמה וכמה ציונים לשבח. מצד שני, היו שציינו כי הסגנון המוזיקלי החדש הוריד את רמתם הגבוהה של המילים והלחנים. אתר הסקירה "Metacritic" העניק לאלבום ציון של 60 מתוך 100, בהתבסס על 27 ביקורות (8 חיוביות, 17 מעורבות ו-2 שליליות).
ג'ון דולן מהמגזין האמריקאי "Rolling Stone" העניק לאלבום ארבעה כוכבים מתוך חמישה, וציין לחיוב את השירים הקלילים והקצביים יותר באומרו כי "מדובר באלבום המבריק ביותר של הלהקה". ברי ניקולסון מהמגזין הבריטי "NME" העניק לו ציון של 4 מתוך 5, ציין כי הוא "שינוי מרענן" מדרכה הקודם של הלהקה, כינה אותו "אוסף השירים המספק ביותר שנכתב בשנים האחרונות". סטיבן תומאס ארלוויין מאתר AllMusic העניק לסרט שלושה וחצי כוכבים מתוך חמישה. גם דוריאן לינסקי מהמגזין הבריטי "Q" העניקה לו ציון של ארבעה מתוך חמישה כוכבים.
הלן בראון מהעיתון הבריטי "The Daily Telegraph" העניקה לאלבום שלושה כוכבים מתוך חמישה, וציינה כי "לצד השמחה הבלתי מאופקת קשה להתעלם מהמועקה הקיטשית". אנדי גיל מעיתון הבוקר הבריטי "The Independent" העניק לאלבום שלושה מתוך חמישה כוכבים, וציין כי "שינוי האווירה והכיוון סובייקטיבי למדי ויכול להיתפס כשנוי במחלוקת, אך לצד השעמום הצפוי מהקיטשיות המתפרצת קשה להתעלם מהאנרגיות הקלילות והקצביות". איאן גורמלי ממגזין "Exclaim!‎" הקנדי ציין כי "האלבום היה יכול להיות יצירת מופת פופטימית, אך הוא הופך בסך הכל לעוד אלבום של Coldplay". אנדרו אונטרברגר ממגזין "Spin" האמריקאי העניק לאלבום ציון של 6 מתוך 10, וציין לשלילה את סגנונו המוזיקלי ואת מילות ולחני השירים, אך הוסיף כי "קשה להתעלם מחינניותו". בנוסף, אלכסיס פטרידיס מיומון "The Guardian" הבריטי העניקה לאלבום שלושה כוכבים מתוך חמישה.
גרג קוט מהיומון האמריקאי "Chicago Tribune" העניק לאלבום שני כוכבים מתוך ארבעה עם ביקורות קשות. סטיוארט ברמן מהאתר "פיצ'פורק" העניק לאלבום ציון של 4.8 מתוך 10, בציינו כי "המילים רדודות וכתובות בצורה מרושלת, מלאות במטפורות לא ברורות ולא הגיוניות" והוסיף כי האלבום "מיותר ולא נחוץ".
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 7,500 |
| אוסטרליה (ARIA) | 2× פלטינה | 140,000 |
| איטליה (FIMI) | 5× פלטינה | 250,000 |
| ארגנטינה (CAPIF) | זהב | 20,000 |
| ארצות הברית (RIAA) | פלטינה | 1,000,000 |
| בלגיה (BEA) | פלטינה | 30,000 |
| ברזיל (Pro-Música Brasil) | יהלום | 160,000 |
| גרמניה (BVMI) | 3× זהב | 300,000 |
| דנמרק (IFPI Denmark) | 3× פלטינה | 60,000 |
| הולנד (NVPI) | פלטינה | — |
| הונגריה (MAHASZ) | 2× פלטינה | 4,000 |
| הממלכה המאוחדת (BPI) | 4× פלטינה | 1,200,000 |
| מקסיקו (AMPROFON) | פלטינה+זהב | 90,000 |
| ניו זילנד (Recorded Music NZ) | פלטינה | 15,000 |
| סינגפור (RIAS) | 2× פלטינה | 20,000 |
| ספרד (PROMUSICAE) | פלטינה | 40,000 |
| פולין (ZPAV) | 3× פלטינה | 60,000 |
| פורטוגל (AFP) | פלטינה | 15,000 |
| צרפת (SNEP) | 3× פלטינה | 300,000 |
| קנדה (Music Canada) | 2× פלטינה | 160,000 |
| שוודיה (GLF) | זהב | 20,000 |
| שווייץ (IFPI Switzerland) | פלטינה | 20,000 |
סיכום
| בכל העולם | — | 3,911,500 |